<classify> Na NORA DAMIAN -DAR ES SALAAM ZIKIWA zimesalia siku tatu kabla ya kuzimwa kwa laini za simu ambazohazijasajiliwa kwa mfumo wa alama za vidole, laini milioni 22.4 ziko hatarinikufungiwa. Awali Mamlaka ya Mawasiliano Tanzania TCRA ilitangaza kuwa Desemba31 mwaka jana ingekuwa siku ya mwisho ya kutumika laini zisizosajiliwa kwamfumo huo, lakini Rais Dk. John Magufuli aliongeza muda hadi Januari 20, mwakahuu. Rais Magufuli alisema anaongeza muda huo ili watu walioshindwakusajili namba zao kwa sababu ya kuugua na wasiokuwa na namba ama vitambulishovya taifa, waweze kumalizia mchakato huo. Alisema muda huo ukiisha hakunakisingizio chochote kitakachokubalika na kuiagiza TCRA kuzima lainizisizosajiliwa. Akizungumza na MTANZANIA jana, Kaimu Meneja Mawasiliano wa TCRA, SemuMwakiyanjala, alisema hadi kufikia Januari 12 mwaka huu, laini zilizosajiliwa ni26,170,137 sawa na asilimia 53.8 ya laini 48,648,864 zinazotumika nchini. Laini za simu 22,478,727 sawana asilimia 46.3 bado hazijasajiliwa kwa mfumo wa alama za vidole, alisemaMwakiyanjala. Takwimu zinaonyesha hadi Desemba 10 mwaka jana, laini zilizokuwazinatumika zilikuwa 47,063,603 ambazo zinamilikiwa na watu milioni 21.1. TCRA ilisema zoezi hilo ni endelevu, hivyo kwa watakaositishiwa hudumaza laini za simu wanaweza kuendelea na utaratibu wa usajili kwa lengo lakuzirudisha au kupata laini mpya. Kwa watumiaji au waombaji wapya wa laini za simu, wataendeleakusajiliwa muda wote na usajili huo kwa kutumia kitambulisho cha taifa nakuhakikiwa kwa alama za vidole ni endelevu, alisema Mwakiyanjala. TCRA pia ilisema kwa wanadiplomasia au taasisi ambazo hazijakamilishausajili wa laini za simu au zinazotumika kwenye vifaa vyao vya mawasiliano,wanatakiwa waendelee kufuata utaratibu uliowekwa. Tangu Mei mwaka jana, Serikali ilizielekeza kampuni za simu kuanza usajiliwa laini za simu kwa kutumia alama za vidole. Hata hivyo, usajili huo umekumbwa na changamoto nyingi kutokana nawananchi wengi kutokuwa na namba ama vitambulisho vya taifa. Katika maeneo mbalimbali nchini kumeshuhudiwa foleni kubwa za watukatika ofisi za Mamlaka ya Vitambulisho vya Taifa Nida, wakihangaika kutafutanamba au vitambulisho huku wengine wakilalamikia kufuatilia bila mafanikio. WALIOPATA VITAMBULISHO,NAMBA Wakati akizungumza jijini Mbeya Aprili mwaka jana, Rais Magufulialisema Watanzania milioni 14 ndio waliokuwa wamepata vitambulisho vya taifa. Aidha takwimu zilizotolewa Januari 2 mwaka huu na Mkurugenzi Mkuu wa Nida,Dk. Anold Kihaule, zinaonyesha watu milioni 7.6 tayari wana namba na kila siku mamlakahiyo inaendelea kuzitoa sehemu mbalimbali nchini. Dk. Kihaule alitoa takwimu hizo wakati wa ziara ya Naibu Waziri waMambo ya Ndani ya Nchi, Hamad Yusuf Masauni, alipotembelea kituo cha kuchakatataarifa za waombaji nchi nzima kilichopo Kibaha mkoani Pwani. Masauni aliagiza kuongezwa idadi ya watumishi katika kituo hicho nasaa za kufanya kazi hadi kufikia 16 ili kwenda sambamba na muda ulioongezwa naRais Magufuli. Alisema katika vituo mbalimbali vya Nida wananchi wengi wamekuwawakilalamikia kufuatilia vitambulisho bila mafanikio, licha ya kwamba wenginewaliomba miaka mitatu iliyopita. Hata hivyo, wakati wa mkutano wa pamoja uliohusisha Nida, TCRA, Polisina wawakilishi wa kampuni za mawasiliano Kanda ya Ziwa, Nida walisema licha yakuwapo msongamano mkubwa katika ofisi zao, lakini hali hiyo inasababishwa nawatu wenyewe kujiandikisha zaidi ya mara mbili kwa kutumia taarifa tofauti,hususan watumishi. Meneja wa Nida Kanda ya Ziwa, Raphael Manase, alisema watuwengi wanaofika vituoni wanagundulika taarifa zao si za kweli nawanaondolewa katika mfumo na wengine wamejisajili majina tofauti, wakiwamowatumishi wa umma na wastaafu ambao wana lengo la kukwepa madeni na vituvingine. Katikamkutano huo, Meneja wa TCRA Kanda ya Ziwa, Francis Mihayo, alisema kama siagizo la Rais Magufuli kuongeza siku 20 za usajili, laini za simu ambazozilitakiwa kuwa hewani ni 24,021,757 kati ya 48,321,949 zinazotumika nchini. Alisemabaada ya siku 20 zilizoongezwa, hawatakuwa na huruma tena kwa wale ambaowanatumia simu bila kukamilisha usajili wa laini kwa njia ya alama za vidole nakwamba zitaondolewa kwenye mfumo wa mawasiliano.  <topic>: KITAIFA 